[{"text_idx": "#000005", "text": "Dros y misoedd nesaf, bydd y naturiaethwr a\u2019r cyflwynydd teledu Iolo Williams yn arwain teithiau natur i ddysgwyr a siaradwyr Cymraeg, gan roi cyfle i ddysgwyr ddod i adnabod siaradwyr rhugl yn eu hardaloedd nhw mewn awyrgylch anffurfiol."}, {"text_idx": "#000008", "text": "Byddant yn rhan o her #MiliwnOGamau Mentrau Iaith Cymru \u2013 ymdrech grw\u0302p i gerdded miliwn o gamau rhwng Ebrill a Gorffennaf 2022. Y gobaith yw rhoi mwy o gyfleoedd i bobl gymdeithasu yn Gymraeg, a helpu i gyrraedd y nod o filiwn o siaradwyr."}, {"text_idx": "#000009", "text": "Yn ogystal a\u0302\u2019r pedair taith gerdded gyda Iolo Williams, a fydd ar agor i 20 o unigolion ar bob un, bydd nifer o deithiau cerdded lleol yn cael eu cynnal ar yr un diwrnodau er mwyn ceisio cyrraedd targed y miliwn o gamau a chynnig digon o gyfleoedd i gymdeithasu yn Gymraeg."}, {"text_idx": "#000011", "text": "\u201cDw i hefyd o\u2019r farn bod sgwrs yn llifo lawer gwell wrth fynd am dro yn yr awyr iach a bydd hwn yn gyfle i ddysgwyr fwynhau siarad Cymraeg wrth ymgolli ym myd natur."}, {"text_idx": "#000012", "text": "\u201cMae\u2019n drueni na allwn greu copi carbon o Iolo a\u2019i gael yn arwain bob tro ar draws Cymru! Ond byddwn yn cynnig teithiau cerdded gydag arbenigwyr lleol ym mhob cornel o Gymru.\u201d"}, {"text_idx": "#000013", "text": "Mae Iolo yn gyflwynydd cyson ar raglenni natur Autumnwatch, Winterwatch a Springwatch ar BBC 2 ac ar gyfresi natur ar S4C ac mae\u2019n adaregydd a naturiaethwr profiadol."}, {"text_idx": "#000014", "text": "Mae hefyd yn gefnogol iawn o\u2019r Gymraeg ac yn ystod y cyfnod clo cyntaf, fe rannodd gyfres o fideos 30 eiliad ar Facebook, gan rannu awgrymiadau ar sut i ddenu bywyd gwyllt i\u2019r ardd a beth i gadw llygaid amdano."}, {"text_idx": "#000015", "text": "Meddai Iolo, \u201cRwy\u2019n edrych ymlaen at arwain y teithiau cerdded yma i ddangos rhyfeddodau byd natur ar ddechrau\u2019r haf \u2013 o\u2019r blodau yn y cloddiau a\u2019r caeau i alwadau arbennig adar yr adeg hon o\u2019r flwyddyn."}, {"text_idx": "#000016", "text": "\u201cYn ifanc, mi oeddwn i\u2019n ddigon ffodus i dreulio llawer o amser yn crwydro cefn gwlad gyda\u2019m taid ac mi ddysgodd lawer o enwau Cymraeg am adar a phlanhigion i mi. Bydd y teithiau yma\u2019n gyfle i minnau rannu\u2019r enwau tlws yma, sy\u2019n llawn ystyr, gyda dysgwyr Cymraeg fydd falle heb eu clywed yn eu gwersi Cymraeg.\u201d"}, {"text_idx": "#000023", "text": "Mentrau Iaith Cymru is an equal opportunities employer committed to promoting equality, diversity and inclusion."}, {"text_idx": "#000024", "text": "Created by Gwe Cambrian Web Cyf"}]